'Ntel 2002 ła gà partesipà, come cantante in gara fasendo cùbia co' Fausto Leali, al Festival de Sanremo 2002 co' ła canson Ora che ho bisogno di te, clasificandose al quarto posto, e ła gà prexentà prima Notti mondiali, co' Marco Mazzocchi e Giampiero Galeazzi, po' Si è proprio lui, varietà co' ła regia de Pier Francesco Pingitore dedicà a ła scoverta de nòvi comici e imitatori.

El sestièr de San Marco, 'nte łe orìxene ciamà Rivoalto dal qual anca vien el nome Rialto, el xé el nùcleo orixenario de ła sità. 'Ntei sói primi sècołi de vita infati ła sità de Venezia ła gera ciamada Civitas Rivoalti propio per referéndose a łe ìxołe su łe quae ła xé stada tirada su.

'Ntei ani sucesivi le gare no i xè pì stae disputae, sia par la dificoltà del sircuito, sia parché la pista la x'è ubicaa en 'na zona mia tanto acesibile del Giapon.

Céxa cimiteriałe tirà su nte ła prima metà del XVIII secoło so łe ruìne de ł'anteàta capèła del Santuario de San Desiderio (inisiàl patròno del paexe). La céxa orixinàl de San Dexiderio jera un mucio diversa da ł'atuałe santuario e no xera gnancora tornià dal çimitero, ma gera 'na sàvia costrusión co' tuta probabiłità a 'na soła navàda, ixołàda in mexo ała 'verta canpagna. L'interno, a pianta croxe grega, xe reałixà in stiłe rococò. La fasàda in matón vivo, co' decori in ceramica połicroma (tìnpano so'l portàłe e capitełi), xe de ła segónda metà del XIX secoło.

El 13 de agosto xè el 225° dì de l'anno secondo el całendario gregorian (el 226° 'nte i anni bisestiłi). Ghe manca 140 jorni par la fine de l'anno.

L'anfiteatro l'è fato da tri cinte concentriche: de ła prima esterna ghe ne resta solo un toco, quela che l'è ciamà comunemente ""Ala"": na olta l'era fata da 72 pilastri corispondenti a altretante arcade, con semicolone de ordine tuscanico. La cavea ła se regge su camare e gałerie anulari. Łe gradinade de l'anfiteatro, ragiungibili da 64 vomitorium, i è tute in marmo veronexe. Soto el piano de ła platea se cata 'ncora (ma no se pol mìa 'ndar a védarli) gałerie, anditi e pasagi che i servéa na olta e in parte 'ncora deso par el conpleso funsionamento de l'anfiteatro.

Campana a bicchiere o a concerto: se usa sta espresión par indicàr la posižión dela canpana completamente revèsa; sta posižión la vien quando ke la canpana la fà na rotažión de 180°. Ovio ke le canpane a concerto le é tìpike dei sistemi de suono con canpane ke se move; 'na olta rivađi a la posižión ""a bicchiere"", la canpana la vien fata giràr per far un o pì rintóki e po' tornar in quéla posižion. In žerti modi de sonàr, come 'l veronexe, la canpana a concerto la fa part de 'na sequenza preordinata de rintóki con altre campane; in altri modi la campana a concerto la pól concluder frasi musicai in modo solene o aver 'na funzion funebre.